স্টাফ রিপোর্টার ॥ হবিগঞ্জ শহরের শ্মশানঘাট এলাকায় জোরপূর্বক প্রবাসীর বাসা দখল করতে বাড়ী ঘরে হামলা ও ভাংচুরের ঘটনা ঘটেছে। শহরের নোয়াহাটি এলাকার হিরা লাল সরকারের পুত্র হিমাংশু সরকার ও জালালবাদ গ্রামের মুর্শেদ আলম সাজনের নেতৃত্বে কয়েকজন যুবক এ হামলা ও ভাংচুর চালায়। দুর্বৃত্তরা প্রবাসী জাকির হোসেনের নির্মাণকৃত বাড়ীতে ব্যাপক ভাংচুর করে লক্ষাধিক টাকার ক্ষতিসাধন করে। গতকাল ভোর রাতে এ হামলা ও ভাংচুরের ঘটনা ঘটে। এ সময় হামলাকারীদের প্রহারে বাড়ীর ২ পাহারাদার গুরুতর আহত হন। এ ঘটনায় মহিউদ্দিন বাদী হয়ে গতকালই হবিগঞ্জ সদর থানায় একটি অভিযোগ দায়ের করেন। প্রকাশ, ইংল্যান্ড প্রবাসী জাকির হোসেন বিগত ২০০৮ সালে ৮শতক ভূমি ক্রয় করে। সেখানে ঘর তৈরী করে উক্ত ভূমি দেখাশুনার দায়িত্ব দেন আব্দুর রব চৌধুরীকে। ...